b"\n_START_ARTICLE_\nReady, Set, Don't Go\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbReady, Set, Don't Go\xc2\xab\xc2\xa0je country-pop pesem z dolo\xc4\x8denimi elementi glasbe adult contemporary, zna\xc4\x8dilne za album Home at Last. Pesem je napisana v D-duru. Vokali Billyjaa Rayja in Miley Cyrus se raztezajo \xc4\x8dez dve oktavi, od B\xe2\x82\x83 do B\xe2\x82\x85. Temu sledi procesija akordov D\xe2\x80\x94Bm7._NEWLINE_Besedilo pesmi, ki ga je napisal Billy Ray Cyrus v sodelovanju s Caseyjem Beathardom, so si poslu\xc5\xa1alci razlagali na razli\xc4\x8dne na\xc4\x8dine Scott Sexton, ki pi\xc5\xa1e za spletno stran About.com, je verjel, da bi pesem\xc2\xa0\xc2\xbbReady, Set, Don't Go\xc2\xab\xc2\xa0lahko opisovala ve\xc4\x8d tem. Napisal je:\xc2\xa0\xc2\xbbPesem bi lahko govorila o \xc5\xbeenski, ki zapu\xc5\xa1\xc4\x8da mo\xc5\xa1kega, ali pa o o\xc4\x8detu, ki opazuje svojega otroka, kako odhaja in razpira svoja krila.\xc2\xab V intervjuju s Calvinom Gilbertom za CMT News je Billy Ray Cyrus govoril o albumu Home At Last, kjer je povedal, da pesem govori o otrocih in njihovem odra\xc5\xa1\xc4\x8danju ter odhajanju, nastala pa je iz njegove lastne izku\xc5\xa1nje, ko se je skupaj s svojo dru\xc5\xbeino preselil v Los Angeles in pomagal Miley Cyrus z njeno igralsko in pevsko kariero.\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbReady, Set, Don't Go\xc2\xab\xc2\xa0je s strani glasbenih kritikov v glavnem prejemala pozitivne kritike. Scott Sexton iz spletne strani About.com je napisal, da je pesem\xc2\xa0\xc2\xbbenkratna balada ... glasba je prepojena z mo\xc4\x8dnimi besedami in ima enkraten rockerski zvok.\xc2\xab Stephen Thomas Erlewine, ki pi\xc5\xa1e za spletno stran Allmusic, je pesem ozna\xc4\x8dil za eno izmed najbolj\xc5\xa1ih pesmi iz albuma Home at Last.\n_START_SECTION_\nSamostojna verzija\n_START_PARAGRAPH_\nPesem\xc2\xa0\xc2\xbbReady, Set, Don't Go\xc2\xab\xc2\xa0je najprej zasedla \xc5\xa1estinsedemdeseto mesto na lestvici Billboard Hot Digital Songs Chart, ob koncu tedna 4. avgusta 2007 pa se je tako uvrstila tudi na lestvico Billboard Hot 100. Samostojna verzija pesmi je nazadnje zasedla petinosemdeseto mesto na glasbeni lestvici Billboard Hot 100. Pesem\xc2\xa0\xc2\xbbReady, Set, Don't Go\xc2\xab\xc2\xa0je prva pesem Billyja Rayja Cyrusa po singlu\xc2\xa0\xc2\xbbYou Won't Be Lonely Now\xc2\xab\xc2\xa0(2000), ki se je pojavila na lestvici Billboard Hot 100. Pesem\xc2\xa0\xc2\xbbYou Won't Be Lonely Now\xc2\xab\xc2\xa0je na tej lestvici zasedla osemdeseto mesto. Singl\xc2\xa0\xc2\xbbReady, Set, Don't Go\xc2\xab\xc2\xa0pa je nazadnje pristal tudi na sedemin\xc5\xa1tiridesetem mestu lestvice Billboard Hot Country Songs in oseminpetdesetem mestu zdaj \xc5\xbee ukinjene glasbene lestvice, Billboard Pop 100.\n_START_SECTION_\nDuet\n_START_PARAGRAPH_\nDuet pesmi\xc2\xa0\xc2\xbbReady, Set, Don't Go\xc2\xab\xc2\xa0je zaradi popularnosti Miley Cyrus u\xc5\xbeival veliko ve\xc4\x8dji komercialni uspeh, kot originalna verzija. Ob koncu tedna 27. oktobra 2007 je pristal na petinosemdesetem mestu lestvice Billboard Hot 100. Ob koncu tedna 26. januarja 2008 je pesem zasedla \xc5\xa1tirideseto mesto na lestvici Billboard Hot 100, s \xc4\x8dimer je postala prva pesem Billyja Rayja Cyrusa po pesmi\xc2\xa0\xc2\xbbAchy Breaky Heart\xc2\xab\xc2\xa0(1992; na lestvici je zasedla \xc4\x8detrto mesto), ki se je uvrstila med prvih \xc5\xa1tirideset pesmi na tej lestvici. Pesem je nazadnje zasedla sedemintrideseto mesto na lestvici Billboard Hot 100 ob koncu tedna 16. februarja leta 2008. Zasedla je tudi \xc4\x8detrto mesto na lestvici Billboard Hot Country Songs in tako postala prva pesem Billyja Rayja Cyrusa po pesmi\xc2\xa0\xc2\xbbBusy Man\xc2\xab\xc2\xa0(1999), ki je zasedla tretje mesto, ki se je uvrstila med prvih deset pesmi na lestvici. Kasneje je pesem dosegla \xc5\xa1tiriin\xc5\xa1tirideseto mesto na lestvici Pop 100. Na lestvici Canadian Hot 100 je pesem najprej zasedla \xc5\xa1tiriindevetdeseto mesto ob koncu tedna 24. novembra leta 2007. Ob koncu tedna 2. februarja 2008 je pesem dosegla sedemin\xc5\xa1tirideseto mesto na tej lestvici. S tem je pesem postala prvi singl Billyja Rayja Cyrusa po pesmi\xc2\xa0\xc2\xbbCould've Been Me\xc2\xab\xc2\xa0(1992), ki se je uvrstila na lestvico zunaj Zdru\xc5\xbeenih dr\xc5\xbeav Amerike.\n_START_SECTION_\nVideospot\n_START_PARAGRAPH_\nVideospot pesmi\xc2\xa0\xc2\xbbReady, Set, Don't Go\xc2\xab\xc2\xa0je re\xc5\xbeiral Elliot Lester. Videospot se pri\xc4\x8dne z roko Billyja Rayja Cyrusa med igranjem akusti\xc4\x8dne kitare. Nato poka\xc5\xbee tudi pevca samega, ki sedi na vrhu dveh \xc4\x8drnih zabojev v temni, prazni sobi, oble\xc4\x8den v majico barve sivke s sivim telovnikom, kavbojke in kavbojske \xc5\xa1kornje. Ko nadaljuje z igranjem na kitaro, se v ozadju prika\xc5\xbeejo fotografije Miley Cyrus. Fotografije segajo od mesecev, ko je bila \xc5\xa1e dojen\xc4\x8dek, do njenih najstni\xc5\xa1kih let. Medtem, ko Billy Ray Cyrus \xc5\xa1e naprej poje, kima z glavo in intenzivno stresa s svojimi lasmi, se v ozadju prika\xc5\xbee mnogo posnetkov, ki so jih posneli sami z dru\xc5\xbeino. Prizor se kon\xc4\x8da z Miley, ki zapu\xc5\xa1\xc4\x8da prizori\xc5\xa1\xc4\x8de v rumenem taksiju, prikazanem v ozadju. Zadnja scena prika\xc5\xbee Billyja Rayja Cyrusa in Miley Cyrus, v kateri ji on potem, ko prvi\xc4\x8d sama shodi, re\xc4\x8de:\xc2\xa0\xc2\xbbV redu.\xc2\xab_NEWLINE_Videospot je leta 2008 prejel nominacijo za nagrado CMT Music Awards v kategoriji za\xc2\xa0\xc2\xbbsolzavo-bedasti videospot leta\xc2\xab, vendar je nagrado nazadnje prejel videospot za pesem\xc2\xa0\xc2\xbbI Wonder\xc2\xab\xc2\xa0Kellie Pickler.\n_START_SECTION_\nNastopi v \xc5\xbeivo\n_START_PARAGRAPH_\nBilly Ray Cyrus je s pesmijo\xc2\xa0\xc2\xbbReady, Set, Don't Go\xc2\xab\xc2\xa0prvi\xc4\x8d nastopil 9. junija leta 2007 na glasbenem festivalu CMA Music Festival. Kot duet je svojo pesem predstavil 9. oktobra istega leta v oddaji Dancing with the Stars. 20. decembra 2007 se je Billy Ray Cyrus pridru\xc5\xbeil Miley Cyrus v oddaji The Oprah Winfrey Show, kjer sta nastopila s pesmijo. Pesem\xc2\xa0\xc2\xbbReady, Set, Don't Go\xc2\xab\xc2\xa0je bila najve\xc4\x8dkrat izvedena na turneji Best of Both Worlds Tour. Na dolo\xc4\x8denih koncertih sta se Billy Ray Cyrus in njegova h\xc4\x8di, Brandi, pridru\xc5\xbeila Miley Cyrus med izvedbo pesmi kot dodatna izvajalca. 14. aprila leta 2008 je Billy Ray Cyrus pesem\xc2\xa0\xc2\xbbReady, Set, Don't Go\xc2\xab\xc2\xa0izvedel na podelitvi nagrad CMT Music Awards. Nastop se je pri\xc4\x8del z njim samim, oble\xc4\x8denim v belo majico in rjav telovnik ter kavbojke, med igranjem na akusti\xc4\x8dno kitaro, ki je bila privezana nanj. Pri kitici\xc2\xa0\xc2\xbbkjerkoli \xc5\xbee so\xc2\xab\xc2\xa0(\xc2\xbbwherever they are\xc2\xab) se mu je iz zaodrja pridru\xc5\xbeila tudi Miley, oble\xc4\x8dena v ve\xc4\x8dbarvno obleko._NEWLINE_19. januarja 2009 je bila pesem izvedena na prireditvi Kids' Inaugural: \xc2\xbbWe Are the Future\xc2\xab, prirejene v \xc4\x8dast zmage Baracka Obame na volitvah. Oble\xc4\x8dena v ve\xc4\x8dbarvni telovnik in kavbojke je Miley Cyrus najprej nastopila s pesmijo\xc2\xa0\xc2\xbbFly on the Wall\xc2\xab, nato pa je o\xc4\x8deta povabila na oder in skupaj sta zapela pesem\xc2\xa0\xc2\xbbReady, Set, Don't Go\xc2\xab. Billy Ray Cyrus je bil oble\xc4\x8den v \xc4\x8drno majico in telovnik, kavbojke ter \xc4\x8drno usnjeno jakno."